
R E F E R A T   D E   A P R O B A R E
 privind aprobarea achitării cotizaţiei pentru anul 2021 datorată de Municipiul Brad, în calitate de membru,  Asociaţiei de Dezvoltare Intercomunitară
 ,,AQUA PREST HUNEDOARA”


		
		Prin Hotărârea Consiliului Local nr.116/2008,  Municipiul Brad prin Consiliul Local al Municipiului Brad, a devenit membru al Asociaţiei de Dezvoltare Intercomunitară ,,AQUA PREST HUNEDOARA”.
		Această asociere între unităţile administrativ - teritoriale ale Judeţului Hunedoara are drept scop îmbunătăţirea calităţii serviciilor publice de alimentare cu apă şi de canalizare în localităţile situate pe Valea Streiului, Mureşului şi Crişului, precum şi pentru creşterea capacităţii de atragere de fonduri externe nerambursabile pentru finanţarea investiţiilor necesare în infrastructura aferentă acestor servicii.
		Prin Hotărârea nr. 14/2019 a Adunării Generale a Asociaţiei de Dezvoltare Intercomunitară „AQUA PREST HUNEDOARA” s-a aprobat cotizaţia membrilor asociați pentru anul 2021 în cuantum de 1,40 lei/locuitor/an, aplicată la populaţia după domiciliu, furnizată de Direcţia Judeţeană de Statistică Hunedoara .
		Pentru  anul 2021 cotizația de membru pentru Municipiul Brad este în cuantum de 21.269  lei/an, iar decontarea acestor cheltuieli se face de la capitolul bugetar 51.02. ”Autorităţi publice” cu încadrarea în limita creditelor bugetare aprobate.
 		În contextul celor de mai sus am inițiat prezentul proiect de hotărâre prin care am propus aprobarea achitării cotizaţiei în cuantum de 1,40 lei/locuitor/an, respectiv suma de 21.269 lei/an pentru anul 2021 datorată de către Municipiului Brad, în calitate de membru, Asociaţiei de Dezvoltare Intercomunitară ,,AQUA PREST HUNEDOARA” și-l supun spre dezbatere plenului Consiliului Local al Municipiului Brad în forma prezentată.
 		Invoc în susţinerea prezentului proiect de hotărâre prevederile art. 46 alin.1 lit. a din O.G. nr.26/2000 cu privire la asociaţii şi fundaţii, cu modificările şi completările ulterioare, ale art.10 din Legea  nr. 51/2006 a serviciilor comunitare de utilităţi publice, republicată, cu modificările şi completările ulterioare precum şi ale Hotărârii Consiliului Local nr. 116/2008.

